отчетен доклад за дейността на

НЧ „Просвета-1907“ с.Надарево за

периода 2016г, 2017 г, 2018 год.

 Читалищата имат своята мисия като пазители и разпространители на българската култура, съчетавайки традиционни, утвърдени и популярни дейности.

А именно задоволяване потребностите на общността в селото ни, запазване на обичаите, традициите, разширяване знанията на хората и приобщаването им към обществения живот.

В своята дейност читалищното настоятелство се постара да привлече широк кръг различни по възраст социален статус, принадлежност и интереси представители на общността.

 През отчетния период издръжката на читалището бе предимно от субсидии от държавата – предоставени от община Търговище, рента, членски внос,наеми.

Финансовата дейност на читалището ще бъде отчетена от Председателя на ПК за периода 2016,2017,2018 години.

 Работата на читалището е многостранна – ръководна, библиотечна,художествено просветна, информационна и социална.

 През отчетния период настоятелството е обсъждало въпроси предимно проекти към бюрото по труда, проекти за допълващи субсидии към Министерство на културата, разходи по издръжката на читалището, промяна в минималния осигурителен праг на читалищния секретар, приемане отчет, програма за развитието на читалището за съответната година,извършване на частични ремонтни дейности през 2017 г. за 110 годишната на нар.читалище, закупуване народни носии за певческата група, културно-просветни и масови дейности.

 След проведеното Общо отчетно - изборно събрание за членове на настоятелството бяха избрани:

 За председател - Елена Маринова, за членове Дияна Петрова, Кичка Златева, Мариям Йоргова,Илка Величкова.

 За членове на ПК - за председател Димитринка Христова, членове –Радка Димитрова и Георги Милачков.

 Основна дейност в работата на читалището е – библиотечната дейност.

Броя на библиотечните материали са - 12909 бр;

Раздадените библиотечни материали през годините са - по 4500 годишно , на 120-130 потребители.

Като показатели това е добре, но се отчита, посещението повече е на децата. Това се дължи на това, че на територията на селото има ОУ, където учат деца от пет села от района, които ползват библиотеката.

През отчетния период са набавени чрез дарения 20 книги /дарители Мария Кеке –Гърция,Георги Иванов, Антония Атанасова/

През 2018 год. библиотеката кандидатства с проект до М Културата за обновяване на библиотечния фонд с нови книги, но проекта не бе одобрен.

В библиотеката се осигурява достъп до интернет - материали свързани с учебния процес на децата, материали свързани с исторически дати и събития, материали свързани с работа в градината.

През отчетния период разнообразна бе културно просветна дейност с книгата, работа с децата.

При организираните мероприятия, срещи разговори,идеите които представя и организира читалищния секретар, доказват професионално ниво.

 Организирания разговор с писателката Антония Атанасова бе вълнуваща среща с читателите на библиотека/ която дари свои творби/

Благодарение на запознанството с писателката и представящата я Веселка Бахнева , тази наша изява бе отразена в медийното пространство.

 През националната седмица на четенето – бе проведен конкурс за най-много прочетени книги- заслужено се класираха Айлин Зехни, Фатме Алиева, Джемиле Льотина.А от възрастните читатели заслужено бе избрана Марийка Денева.

 Вече трета година успешно работи детска театрална група „Мечтатели“ /сформирана съвместно с ОУ „П.Хилендарски, читалище Дългач/.

Групата представя драматизации на приказки – „Трите пеперуди“,“Бабомартенска приказка“, коледно новогодишни пиеси,представяне на народни обичаи, танците - „Веселите патете“,“Златна есен“,“Усмивки“.

Изявите на групата са свързани с местни и общински празници. – поднесоха поздравления към жените от село, към децата от основно училище, децата от целудневните детски градини в Надарево и Дългач.

На мероприятие организирано от отдел „Култура"към община Търговище

по повод- Ден на самодееца, детската театрална група представи тематична драматизация „Бабомартенска приказка“ по Мая Дългъчева.

За отличното представяне децата бяха поздравени лично от кмета на община Търговище д-р Дарин Димитров, и от ръководството на отдел „Култура“.

Сборна детска група „Звънчета“ към читалището, на организирани тържества се посрещат с интерес от хората.

Ръководството на читалището благодари на ръководителите от ОУ“П.Хилендарски“ - директора В.Николов, на класния ръководител Сашо Николов, на възпитателите –Иванка Николова и Джейлян Муса- за огромната подкрепа.

 Изградения „Хоби клуб“ с жени от селото /Симеонка Милачкава, Мариям Йоргова, Елена Маринова/ привлича внимание с представените техни творения. Благодарим на Графиня Стоянова, Марийка Станчева за дарените от тях материали.

 Образователна дейност - тук успешно работи ателие „Палитра на Детството“. Изработените смешни карнавални маски и рисунки, мартенички, картички за мама, , тиквени фенери – се представят на организирани изложби.

 Традиции е читалището да участва в организираните тържества посветени на исторически дати – Трети март, 2-ри юни, Ден на народните будители, и годишнини от войните , в организиране на местни празници – Димитровден, Великден, Сирни заговезни, които се посрещат с интерес, които ни доближават до родовите ни корени.

 В КРАЕВЕДСКАТА ДЕЙНОСТ - бе направена временна етнографска сбирка, на среща- разговор с възрастните хора от селото „Щрихи от миналото на Надарево“ бе представена легендата „Къз мезаръ“.

През 2018 година отдел „Култура“ при община Търговище извърши ремонтни работи по почистването / изстъргване от плесен/ на паметника на загиналите във войните, възстановяване пушката на войника, възстановяване саксиите на монумента – по стари снимки.

 През последните две-три години в работата на читалището се включват и по-млади хора от другите етностни групи в селото- участие в организираните срещи-разговори за „Бабинден“, 8-ми март, срещата с Антония Атанасова. Добро начало, за приобщаването им за културна и социална интеграция.

 През 2017 година читалището чества 110 години от своето създаване.

Първата задача бе да се извърши ремонтни дейности и освежаване фасадата на сградата.

В двете фоаета на сградата бяха подредени витрини със снимков материал на дейностите и мероприятията съхранени през годините.

- множество от грамоти за участие в местни, общински, регионални международни фолклорни изяви;

-Подредената изложба „Разходка във времето“ с предмети от бита на хората от селото дарени и съхранени през годините.

- Получените плакети за „най-добра“ читалищна дейност в определени категории

 Винаги сме разчитали на подкрепата на кмета Мехмед Мехмедов, при всякакви социални и културни мероприятия

 През 2016 г. съвместно с пенсионерския клуб бе създадена певческа фолклорна група „Шарена китка“, през своя кратък период групата завоюва своите грамоти и награди на престижни места – в селата от общината – Острец, Буховци, Вардун , кв.Кирково

- на национални фолклорни събори – Рожен, Лудогорие Разград, „Фолклорен извор с.Царевец община Свищов под патронажа на МК, където получихме диплом „певческо изкуство“ и медал второ място.

Добра изява групата имаше и на международния фолклорен събор –„Босилеградски краище пее и играе“.- Р Сърбия.

 В съвместната работа с пенсионерския клуб от известно време ръководството на читалището има противоречия. Искрено се надяваме в бъдеще те да бъдат преодолени.

 По отношение на материално техническата база - през 1990 година започна генерален ремонт на читалищната сграда.Извършени бяха неотложни ремонтни дейности, но поради липса на средства ремонта бе прекратен, и прехвърлен към капитални строителства в община Търговище, съгласно договор за учредяване на безвъзмездно право на ползване върху общински недвижими имоти с акт № 2784 от 07.06.2004 година

Останаха не довършени ремонтни дейности на стените и пода на зрителния салон, укрепване на тавана, пода на сцената. През годините чит.настоятелство е уведомявало общината за лошото състояние на читалищната сграда с докладни записки до кмета на Търговище, и с подкрепата и съдействието на кмета на с.Надарево, комисии са правили оглед, без резултат.

Довършването на тези ремонтни дейности е възможно с участие по проекти финансиране от община Търговище.

 В заключение благодарим на всички членове,ползватели, поддръжници на читалището, които ни оказваха съдействие и бяха наши партньори при реализация на различни инициативи.

 Мисията на всички е през тези трудни времена на бездуховността да съхраним и предадем на идните поколения ентусиазма на читалищната дейност и стремежа за опазване на българщината, на любовта към изкуството и традициите.

 НЧ „Просвета-1907“ село Надарево, община Търговище